**ΠANEΠIΣTHMIO AΘHNΩN**

# ΠPOΓPAMMA METAΠTYXIAKΩN ΣΠOYΔΩN ΙΑΤΡΙΚΗΣ ΣΧΟΛΗΣ ΕΚΠΑ

**ΣTH ΜΟΡΙΑΚΗ & ΕΦAΡΜΟΣΜΕΝΗ ΦΥΣΙΟΛΟΓΙΑ**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Η Ιατρική Σχολή του Πανεπιστημίου Αθηνών, οργανώνει και λειτουργεί το Πρόγραμμα Μεταπτυχιακών Σπουδών στη **Μοριακή & Εφαρμοσμένη Φυσιολογία** για το Ακαδημαϊκό έτος 2015-2016, σύμφωνα με τις διατάξεις της Υπουργικής Απόφασης (Το ΦΕΚ εκκρεμεί ).

Το ΠΜΣ οδηγεί στην απονομή:

 **Μεταπτυχιακού Διπλώματος Ειδίκευσης (M.Sc.)** στη Μοριακή & Εφαρμοσμένη Φυσιολογία, μετά από κύκλο σπουδών διάρκειας τεσσάρων (4) ακαδημαϊκών εξαμήνων**. Τα δυο πρώτα εξάμηνα** αναφέρονται (α) στη Κυτταρική Φυσιολογία (διαφοροποίηση, αυτοφαγία, απόπτωση, κυτταρικός κύκλος) και (β) στην Φυσιολογία των συστημάτων. **Στο τρίτο και τέταρτο εξάμηνο το ΜΠΣ δημιουργεί κατευθύνσεις** όπως είναι πρόγραμμα για προετοιμασία διδακτορικού στην μοριακή Ιατρική και σε κλινικές εξειδικεύσεις, όπως Φυσιολογία της Άσκησης & Εφαρμογές στην Αθλητιατρική, Νευροφυσιολογία & Νευροεπιστήμες, Μοριακή Διαγνωστική, Μοριακή Ενδοκρινολογία, Μοριακή Ογκολογία, Φυσιολογία του Μυοσκελετικού Συστήματος, Μεταβολικά Νοσήματα Οστών, Φυσιολογία της Αναπαραγωγής, Φυσιολογία της Αναπνοής, Φυσιολογία του Ενδοθηλίου & Καρδιαγγειακού Συστήματος, Μεθοδολογία διακοπής καπνίσματος κλπ.

Το ΜΠΣ συνεργάζεται, για την επιτυχή ολοκλήρωση των σπουδών τους και της διπλωματικής εργασίας των υποψηφίων (Γ’ & Δ΄εξάμηνο), με Ερευνητικά Ινστιτούτα και Οργανισμούς της χώρας (όπως είναι το Ελληνικό Ινστιτούτο Pasteur - Εθνικό Ίδρυμα Ερευνών - Ίδρυμα Ιατροβιολογικών Ερευνών Ακαδημίας Αθηνών - ΕΚΕΦΕ Δημόκριτος, κτλ) καθώς και με Πανεπιστημιακές & Κλινικές ΕΣΥ (Κλινική Αποκατάστασης Νοσοκομείο ΚΑΤ, Πνευμονολογική Κλινική Νοσοκομείο ΕΥΑΓΓΕΛΙΣΜΟΣ κ.α) και Ιδιωτικά Ιδρύματα (όπως είναι το Ιδιωτικό Κέντρο Γένεσις, Εμβρυογένεσις, Physiopolis, κ.λ.π).

Στο ΠΜΣ για τη λήψη Μεταπτυχιακού Διπλώματος γίνονται δεκτοί κάτοχοι πτυχίου Πανεπιστημίων ή ΤΕΙ της ημεδαπής ή ισότιμου πτυχίου Πανεπιστημίων της αλλοδαπής, προερχόμενοι από Τμήματα Ιατρικής, Βιολογίας, Κτηνιατρικής, Φαρμακευτικής, Χημείας, Χημικών Μηχανικών, Πληροφορικής, Νοσηλευτικής, ΤΕΕΦΑ και συναφών ειδικοτήτων Πανεπιστημίων, Φυσικής, Μαθηματικών, Στατιστικής, καθώς και από Τμήματα Γεωπονικών Πανεπιστημίων, σύμφωνα με τις προϋποθέσεις που προβλέπει ο Νόμος 2083/92 και 2916/2001.

Το κόστος συμμετοχής στο Μεταπτυχιακό Πρόγραμμα για κάθε φοιτητή είναι 2.000,00€/έτος. Μετά την καταβολή των διδάκτρων δεν υπάρχει δυνατότητα επιστροφής τους.

Με βάση τη σειρά αξιολόγησης και τα λοιπά προσόντα των υποψηφίων προβλέπεται να χορηγηθεί ένας μικρός αριθμός υποτροφιών, ιδιαίτερα βάσει των επιδόσεων μετά το πρώτο εξάμηνο σπουδών.

Η επιλογή ένταξης στο ΜΠΣ θα γίνει με βάση τα ακόλουθα κριτήρια:

1. Βαθμός Πτυχίου ή βεβαίωση αναλυτικής βαθμολογίας για τους τελειόφοιτους.
2. Επίδοση σε προπτυχιακά μαθήματα σχετικά με την κατεύθυνση.
3. Αποδεδειγμένη επάρκεια της Αγγλικής γλώσσας.
4. Αξιολόγηση συστατικών επιστολών.
5. Προσωπική συνέντευξη.
6. Κάθε άλλο στοιχείο σχετικό με τα προσόντα των υποψηφίων που αποδεικνύονται από τα δικαιολογητικά που κατατίθενται.

Οι ενδιαφερόμενοι καλούνται να υποβάλλουν τα ακόλουθα δικαιολογητικά, από **18/5/2015** μέχρι **10/7/2015,** στη διεύθυνση: Εργαστήριο Πειραματικής Φυσιολογίας, Κτίριο 16, Ιατρική Σχολή Πανεπιστημίου Αθηνών, Μικράς Ασίας 75 Γουδί, Τ.Κ. 11527, **Υπόψη κας. Ξένιας Γαϊτανάρη**

* Αίτηση, με την ένδειξη Πρόγραμμα Μεταπτυχιακών Σπουδών στη **Μοριακή & Εφαρμοσμένη Φυσιολογία.**
* Επικυρωμένο αντίγραφο πτυχίου.
* Βεβαίωση ισοτιμίας από το ΔΙΚΑΤΣΑ για τους υποψήφιους που προέρχονται από Πανεπιστημιακές Σχολές της αλλοδαπής.
* Πιστοποιητικό αναλυτικής βαθμολογίας (νομίμως επικυρωμένο).
* Πλήρες βιογραφικό σημείωμα, που θα περιλαμβάνει στοιχεία για τις σπουδές, την ερευνητική ή την επαγγελματική δραστηριότητα, τις πιθανές επιστημονικές εργασίες και τα ενδιαφέροντα του υποψηφίου.
* Τεκμηρίωση επαρκούς γνώσης Αγγλικής ή άλλων ξένων γλωσσών, και για τους αλλοδαπούς τεκμηρίωση γνώσης της Αγγλικής και της Ελληνικής γλώσσας.
* Τρεις συστατικές επιστολές, οι οποίες θα αποσταλούν απ’ ευθείας στην Διεύθυνση: Εργαστήριο Πειραματικής Φυσιολογίας, Ιατρική Σχολή, Μικράς Ασίας 75 Γουδί, Κτίριο 16, Ισόγειο, Γραφείο 2, Υπόψη κας. Ξ. Γαϊτανάρη
* Δήλωση του Νόμου 1599/86 ότι δεν είναι εγγεγραμμένοι σε ΠΜΣ άλλου Τμήματος ή Πανεπιστημίου.
* Κάθε άλλο στοιχείο που, κατά τη γνώμη των υποψηφίων, θα συνέβαλλε ώστε η Επιτροπή Αξιολόγησης να σχηματίσει πληρέστερη και πιο ολοκληρωμένη άποψη.

**Οι Συνεντεύξεις θα διεξαχθούν από τις 13/7/2015 έως τις 17/7/2015**

Σχετικές πληροφορίες καθώς και τα απαιτούμενα Έντυπα της Αίτησης-Βιογραφικού Σημειώματος, των Συστατικών Επιστολών και της Έκθεσης Ενδιαφέροντος, παρέχονται από το Εργαστήριο Πειραματικής Φυσιολογίας, Κτίριο 16, Ιατρική Σχολή Πανεπιστημίου Αθηνών, Μικράς Ασίας 75 Γουδί, Τ.Κ. 11527 **(κα. Ξένια Γαϊτανάρη, Τηλ. 210-746 2592 Fax: 210-746 2571).** Oλα τα απαραίτητα έντυπα και η περιγραφή του ΠΜΣ αναφέρονται επίσης στην ιστοσελίδα με τη διεύθυνση: <http://www.grammateia.med.uoa.gr> καθώς και στο site του Εργαστηρίου Φυσιολογίας physiology.med.uoa.gr

Διευθυντής & Επιστημονικός Υπεύθυνος του ΠΜΣ είναι ο Καθηγητής Μιχάλης Κουτσιλιέρης (Ενδοκρινόλογος-Πειραματική Φυσιολογία), ο Καθηγητής Γιώργος Κόλλιας (Βιολόγος-Κυτταρική Φυσιολογία-Ακαδημαϊκός) είναι Υπεύθυνος ερευνητικών–πρακτικών ασκήσεων και ο Ομ. Καθηγητής Γιώργος Βαϊόπουλος (Παθολόγος-Ρευματολόγος- Παθολογία) είναι Υπεύθυνος Σεμιναρίων Κλινικής Φυσιολογίας. Επίσης, συμμετέχουν ως Επιστημονικοί Σύμβουλοι οι Καθηγητές: Χαράλαμπος Ρούσσος (Παθολογία-Ακαδημαϊκός), Χαράλαμπος Μουτσόπουλος (Παθοφυσιολογία), Γρηγόρης Κουράκλης (Χειρουργική), Γαβριήλ Καρατζάς (Χειρουργική), Θανάσης Παπαβασιλείου (Βιολογική Χημεία) και Βασίλης Γοργούλης (Παθολογοανατόμος-Ιστολογία-Εμβρυολογία).

##### Με τιμή,

###### Ο Πρόεδρος της Ιατρικής Σχολής

Π. Σφηκάκης